ae mi 
TAMİN 

Evelyn Wever-Úroes 


PROME MINISTER 


Diamars a tuma luga firmamento di e acuerdo “Onderlinge 
Regeling” entre paisnan den Reino y Hulanda. Na e ocasion, 
Prome Minister Evelyn Wever - Croes a tene un discurso den 
cual el a expresa cu e logro aki ta demostra cu e ta posibel pa 
den tempo dificil hiba combersacion cu otro como pais y pa 
yega na otro. Ademas e ta demostra cu ora duna otro espacio, 
respet, y scucha for di otro, cu esaki ta conduci na exito. 


Tres aña pasa, Prome Minister Wever - Croes tabata na Hulanda 
na e mesun mesa pero den un circumstancia diferente durante 
pandemia. Aruba a wordo impacta duro door di e pandemia, 
no solamente for di e perspectiva socio-economico pero tambe 
pa loke ta relacionnan di Reino. E pandemia a demostra e 
importanica pa inverti den otro y tambe e importancia di 
intensionnan sincero. 


Locual cu Aruba, Corsou, Sint Maarten y Hulanda a logra 
na bienestar di cada pais ta refleha e curashi cu cada pais a 
desplega den henter e periodo aki. E ta na cada pais awo pa 
tuma e responsabilidad y percura pa e reformanan cu tincu 
tuma luga. 


Na e ocasion Prome Minister a dirigi su mes tambe cu un 
mensahe di danki na comunidad di Aruba: “Danki pa boso 
dedicacion y trabou incansabel. Den temponan insigur nos a 
surpasa nos diferencianan, nos a uni pa hiba nos pais dilanti. 
Awe nos formalisa e trabou cu nos bin haci casi tres aña. Mi 
tin fe cu nos lo sigui ta exitoso den esaki.” 


Finalmente, Prome Minister Wever - Croes a gradici Prome 
Minister di Corsou Gilmar Pisas y Prome Minister di Sint 
Maarten Silveria Jacobs pa e sosten y dedicacion durante 
henter e proceso cual a conduci na e acuerdo cu a wordo 
firma. Hunto a mustra e forsa cu como islanan chikto tin ora cu 
uni. Na Secretario di Estado Alexandra van Huffelen, Prome 
Minister a gradicie pa a scucha y respeta cada isla. E ta keda 
na cada isla awo pa sigui atende cu e retonan y haci uzo di e 
oportunidadnan a base di respet y igualdad, Prome Minister a 
termina bisando. 

Pa lesa e contenido di e Onderlinge Regeling, bishita e link 
aki: https://issuu.com/gabinetewevercroesaruba/docs/ 


</ 

Gobierno di Aruba: 
ARUBA, CORSOW, SINT MAARTEN Y HULANDA TA 
FIRMA ACUERDO MUTUO PA REFORMANAN 


Cu e firmanan di minister-presidente di Aruba, Corsow y Sint 
Maarten y di Secretario di Estado di Relacionnan di Reino bou 
di e Acuerdo Mutuo a pone un base huridico pa colaboracion 
duradero pa reforma den e sector publico die paisnan Caribense 
di Reino. Ademas di e reformanan financiero, economico y 
social, ta trata aki tambe di reformanan den enseñanza, cuido 
y fortificacion di e estado di derecho. 


E reformanan a bin ta tuma luga e ultimo dos añanan a base 
di e landspakket di e paisnan Caribense. E meta ta pa mehora 
e resiliencia economico y forsa gubernamental di e paisnan 
na interes di e ciudadanonan. Esaki ta necesario, pasobra e 
pandemia di Corona a haci e vulnerabilidad di e paisnan pa 
golpi financiero y cu esey e necesidad tambe pa reforma. 


E Acuerdo Mutuo nobo ta e instrumento cu lo uza pa un 
colaboracion duradero dentro di Reino. E acuerdo ta tuma 
e punto di salida di igualdad, propiedad y sentimento di 
comunalidad. Na mes momento tur partido tin un compromiso 
mutuo. Di e forma aki e gobiernonan di Aruba, Corsow y Sint 
Maarten ta compromete nan mes pa traha riba e ehecucion di 


e reformanan pa e proximo cuater añanan. Hulanda na su luga 
ta mara su mes na ofrece e sosten necesario den esaki. Esaki 
lo socode por medio di ponemento di capacidad di ehecucion 
y medionan financiero disponibel. 


A base di e Acuerdo Mutuo nobo e paisnan Caribense di Reino, 
cada un riba nan mes, ta traha riba un plan di ehecucion hunto 
cu Hulanda. Den esaki lo inclui medidanan y proyectonan pa 
realisa e metanan cu tin na bista. E ehecucion di e reformanan 
primordialmente ta responsabilidad di e gobierno di e paisnan. 
E responsabilidad di coordinacion pa ehecuta e reformanan 
den e paisnan Caribense ta den man di e ministernan di 
Asunto General y e organisacionnan ehecutivo cu ta cay bou 
di esaki. Na Hulanda e responsabilidad ta cay bou di ministerio 
di Asuntonan Interno y Relacionnan di Reino y e ehecucion 
bou di e Tijdelijke Werkorganisatie (TWO). 


E metodo ta riba e mesun liña cu e forma cu e paisnan den 
Reino a bin ta colabora cu otro riba e reformanan. E Acuerdo 
Mutuo ta bin na luga di e consensusrijkswet COHO (Caribisch 
Orgaan voor Hervorming en Ontwikkeling). 

Asuntonan General, 


Innovacion, 
Organisacion Gubernamental, 


Infrastructura y 


D | S | M A N Planificacion Teritorial 


PROME MINISTER, EVELYN WEVER-CROES 


25 - 31 di maart 2023 


GOBIERNO DI ARUBA A FIRMA UN MEMORY 
OF UNDERSTANDING (MOU) CU 
JACKSONVILLE PORTS AUTHORITY 
(JAXPORT) 


Prome Minister Evelyn Wever-Croes hunto cu 
Minister Dangui Oduber, na Jacksonville Florida, a 
reuni cu ehecutivonan di Jacksonville Ports 
Authority (JAXPORT). Gobierno di Aruba a 
yega na un "memorandum of understanding 
(MOU)" cu JAXPORT pa asina yuda Aruba 
cu desaroyo di e waf. Cu e acuerdo aki, 
JAXPORT lo yuda Aruba Ports Authority 
(APA) desaroya e waf di container, pa 
asina mehora esaki, dunando Aruba e 
oportunidad di por habri mas liña di cargo 
entre Merca y Aruba, y no sigui depende 

di e unico liña cu ta sali for di Miami. 


— 

SIMAN ea UNION Y POSITIVISMO! 


PROME MINISTER, EVELYN WEVER-CROES J , \ \ 


Gabinete Wever-croes Ù 


e BON BINI NA BRITISH AIRWAYS 

E siman aki Aruba a yama Bon Bini na e prome vuelo di 
British Airways pa Aruba! Danki na colega Minister Dangui 
Oduber y Aruba Tourism Authority ATA pa e vision y 
determinacion. Mas bon noticia pa Aruba! 


— ~ 


sins € 


CUIDO DI PLAYANAN DEN 
TEMPORADA DI CAMPAMENTO 


Aworaki ta drentando temporada di 
campamento, un temporada cu henter 
comunidad ta gusta gosa di e 
playanan. Pesey Prome Minister ta 
haci un apelacion na comunidad pa 
gosa di nos playanan pero cuide 
tambe y tene cuenta cu 
kico bo por haci y 
kico bo no por 
haci. 


COMISION TECNICO 
PRESTATIEMANAGEMENTSYSTEEM 


A entrega sindicato TOPA e decreto 
ministerial pa institui e comision 
tecnico pa atende e “prestatie 
management systeem”. Den e 
comision tecnico a invita tur 
lidernan sindical, departamento di 
recurso humano, di legislacion y 
asuntonan huridico y dos director 
mas pa hunto atende e puntonan di 
preocupacion cu ta biba serca 
empleadonan publico pa cu e 
sistema di evaluacion. Tur sindicato 
a ricibi e decreto y lo ricibi invitacion 
pa e reunion di e comision pronto". 

Recientemente Minister Xiomara Maduro hunto cu Prome 
Minister Evelyn Wever-Croes a reuni cu Director General di 
Asunto Interior y Relacion den Reino sr. Roald Laperre. Sr. 
Laperre hunto cu un delegacion a haci un bishita di trabou 
na Aruba pa trata e topico di conmemoracion di abolicion di 
sclavitud den Reino. Hulanda kier duna mas contenido na 
locual Premier Rutte a expresa den su discurso ora cu den 
nomber di Gobierno Hulandes ela ofrece disculpa pa e pasado 
di sclavitud den Reino Hulandes. A indica cu e excusa ta un 
komma y no un punto final. 


Sr. Laperre a bishita e islanan Aruba, Boneiro y Corsou pa 
haya un bista di e trabounan cu ta wordo haci relaciona cu 
e conmemoracion di e 160 afa di abolicion di sclavitud den 
Reino Hulandes dia 1 di juli 2023. Alabes pa traha hunto cu 
e islanan riba locual Hulanda a palabra caba cu lo financia 
na cada isla. Pa Aruba a bay de acuerdo pa laga traha e 
estatua di e catibo Virginia como cara di sclavitud na Aruba, e 
imprenta y traduccion di e buki "Slaven zonder Plantage" como 
material educativo pa scolnan y sigui financia e digitalisacion 
di documentacion colonial na Archivo Nacional Aruba. 


Nemara Modurer 


MINISTER 


Durante e reunion Minister Xiomara Maduro a brinda un 
splicacion tocante e trabounan cu ta wordo haci pa conscientisa 
comunidad riba e topico di sclavitud na Aruba. A traha un 
programa educativo riba sclavitud na Aruba. 


A tene encuentronan informativo pa por haya ideanan pa 
por traha un agenda di actividad prome y durante e afia cu 
ta conmemora e 160 afia di abolicion di sclavitud den Reino 
Hulandes. Tambe a tene tayer y curso pa prepara interesadonan 
cu kier aplica pa fondonan Hulandes pa nan proyecto cu tin 
di haber cu sclavitud. Alabes e mandatario a amplia riba e 
preparacionnan pa pronto sigui brinda mas informacion na 
nos comunidad tocante e historia di sclavitud na Aruba via 
programa informativo. 


Minister di Cultura a gradici sr. Laperre y e delegacion 
Hulandes pa nan interes y bishita na Aruba. E delegacion a 
keda impresiona pa mira cuanto trabou ta wordo haci pa Aruba 
su comunidad por wordo bon informa riba e topico di sclavitud 
na Aruba, cu ta un parti menos bunita di nos historia comparti 
den Reino Hulandes. 

MINISTER MADURO A BRINDA INFORMACION 
RIBA BBO NA FRONTERA NA COMISION 
FINANCIERO DI PARLAMENTO 


Diabierna atardi Minister Maduro di Finansa hunto cu 
expertonan di Departamento di Finansa, Departamento di 
Aduana y Departamento di Legislacion a reuni cu e Comision 
Financiero di Parlamento pa informa riba e propuesta di Ley pa 
cobra BBO na frontera. E mesun siman e Ley a vvordo manda 
pa Raad van Advies pa e por cuminsa cana su caminda legal. 
Anticipando riba entrega di e concepto di ley na Parlamento, 
Minister Maduro a bay informa Comision Financiero di 
Parlamento riba e contenido di e Ley pa introduci cobransa di 
BBO na frontera. 


E mandatario a cuminsa na splica cu na comienso di aña 
2023 a introduci e Plan di Impuesto 2023 den cual a splica 
cu parti di e plan aki ta pa cobra BBO na frontera cuminsando 
1 di juni 2023. Esaki a bira necesario pa asina por mehora e 
cumplimento cu ley di BBO. Minister Maduro a enfatisa cu e 
cobransa di BBO na frontera no lo mester tin efecto di subida di 
prijs, ya cu tur BBO cu wordo paga adelanta por wordo reduci 
di e BBO cu mester paga riba e volumen di benta. Pues e BBO 
no mester acumula pa asina vvordo refleha den subida di prijs. 


Directora di DIMP a sigui cu un presentacion amplio di e 
contenido di e Ley. Despues di esaki Parlamentarionan a haci 
nan pregunta na unda cu Minister Maduro y e expertonan a 
percura pa contesta y splica mas den detayes ki efecto e ley ta 
premira pa tin den practica. 


Minister Maduro ta gradici Comision Financiero di Parlamento 


pa 


MN. 
PLAN DI IMPUESTO HEZİ 


pa e oportunidad pa por a brinda informacion. E mandatario a 
finalisa informando cu den e tempo nos dilanti mas informacion 
lo wordo brinda na Parlamento, na gremio comercial y na 
comunidad en general riba e Ley pa cobra BBO na frontera. 

MINISTER DI CULTURA TABATA PRESENTE NA 
E ACTIVIDAD FINAL DI E CELEBRACION DI DIA 
DI ARUBA NA SCOL DUN’ UN MAN 


Un celebracion cu presentacionan di ‘kita sombre’ 


Diabierna mainta Minister Xiomara Maduro 
di Cultura tabata presente na Scol Dun’ 
un man pa presencia e actividad final cu e 
muchanan y nan maestro a prepara riba e 
tema Aruba. Un bunita actividad di e scol pa 
clausura e luna cultural di maart den cual 
nos ta celebra nos Dia di Himno y Bandera. Bil 


Cada klas a traha riba un epoca cu Aruba 
a pasa aden. Asina por a mira e muchanan 
bisti na indjan hiba nos bek den tempo na 
aña 1636 ora cu e Spaño Alonso de Ojeda a 
yega Aruba. Nos por a mira Aruba tempo cu 
a descubri oro y mas den presente ora nos 
muchanan a canta y baila manera ‘turista 
riba nos isla’. Minister Maduro a disfruta 
di cada presentacion cu nos muchanan a 
haci masha unico. 


fe bilər 

indjan 
E mandatario ta gradici cabesante Sharline P% ų | 
Geerman -Rodriguez pa e invitacion y ta ) 
gradici tur maestro di Scol Dun' un man pa 
tur esfuerso y bunita guia cu nos muchanan 
a haya pa por a haci nan presentacion na 
honor di Aruba. Masha danki pa scohe e 
tema Aruba pa nos muchanan por haya sa 
mas di nos historia, nos custumbernan y pa 
cultiva e amor pa Aruba den nan mente y 
curason. 

MINISTER 


Am 


COMPANIA INTERNACIONAL MONDO TA NA 
ARUBA PA HACI UN EVALUACION FINAL RIBA 
E ATLETIEKBAAN CU TA DEN PROCESO DI 
RENOBACION NA STA 


”. 


Ayera mainta, Minister Endy Croes a bishita Compleho 
Guillermo Prospero Trinidad na Dakota pa wak e progreso di e 
renobacion di e stadion. MONDO, un compania internacional 
cu ta pone y aproba atletiekbaan rond mundo ta na Aruba. Pan 
American Sports Organization a trece director y representante 
di MONDO Sr. Micheal Tovar Aruba pa haci un evaluacion final 
riba e athletiekbaan cu ta den proceso di renobacion. 


A duna un splicacion amplio di kico tur mester haci pa drecha 
e atletiekbaan conforme standard internacional y pa por ricibi 
un certificacion. Unabes cu a evaluacion aki keda cla, Sr. Tovar 
lo presenta un “quotation” pa concretisa e parti aki. Banda di 
esaki, a tuma nota di diferente renobacion cu ta den proceso 
caba, entre otro, kibramento di tribuna y rancamento di tegels 
di e parti paden. E trabou ta andando y dentro di 8 luna nos 
por Compleho Guillermo Prospero Trinidad den un bachi 
completamente nobo. 


Minister Endy Croes ta gradici Presidente di Pan American 
Sports Organization Sr. Neven Ilic cu a coordina pa trece e 
ekipo di MONDO y asina ofrece Aruba un atletiekbaan aproba 
di acuerdo cu standard internacional. 

MINISTER ENDY CROES TA DESEA SRA. 
ANGELIQUE QUIJADA EXITO CU SU POSICION 
NOBO COMO PRESIDENTE NA SIMAR 


Recientemente, Minister Endy Croes a reuni cu [ 
presidente nobo di SIMAR, Sra. Angelique Quijada. 
Sra. Quijada tin rond di 10 afia di experiencia como 
docente di scol secundario. Actualmente, Sra. Quijada 
ta trahando como docente na E.P.B. Oranjestad. Un di 
e metanan di Sra. Quijada como presidente di SIMAR 
ta pa mehora e posicion huridico di e maestronan, 
alabes mehora e calidad di ensefiansa na Aruba. 


Durante e reunion, Minister Endy Croes y Sra. Quijada 
a dialoga riba diferente punto importante y a palabra 
cu lo keda den contacto estrecho cu otro pa traha na 
e bienestar di e maestronan. Minister Endy Croes ta 
desea Sra. Quijada hopi exito, sabiduria y pasenshi cu 
su funcion nobo como presidente, alabes ta desea e 
directiva nobo hopi exito, esta Tesorero Sra. Jahaira 
Falcon, Secretario Sr. Anthony Figaroa, Comisario Sr. 
Dwight Mata, Sra. Della Lopez y Sra. Zelda Steenen. 


Minister Endy Croes: 


DESPUES DI VARIOS ANA, PISTA DI BMX 
DI STREETWISE NA SAN NICOLAS TA DEN 
FUNCIONAMENTO BEK 


Ayera mainta, Minister Endy Croes 
a bishita “BMX Track” di Streetwise 
na San Nicolas. Recientemente a 
haci e pista completamente limpi, 
pa esnan cu ta haci e deporte di 
“bicycle motocross” (BMX) por 
practica bek despues di varios afia. 
Pa motibo cu e parke no tabata 
hayando mantencion, el bay hopi 
atras te hasta bira mondi. Un grupo 
hopi motiva cu ta practica e deporte 
aki, a tuma e iniciativa di acerca 
Minister di Deporte Endy Croes pa 
pidi contribucion pa haci e parke 
limpi. 


Croes ta gradici Fundacion Lotto pa Deporte pa aporta den 
e proyecto aki, alabes ta gradici Streetwise cu ta percura pa 
e parke. Pronto nos por mira actividad bek riba pista di BMX 
di Streetwise. Minister Endy Croes ta expresa cu e ta hopi 
contento di e trabou y avanse di e proyecto. 


Minister Endy Croes a indica cu a traves di Lotto pa Deporte 
a aloca fondo pa haci e parke limpi, rosa e tereno y drecha 
e pista bek. Tambe, a palabra cu e organisacion cu nan lo 
percura pa un parti di e proyecto y ta bay organisa competencia 
pa recauda fondo pa termina di drecha e parke. Minister Endy 

Prome Minister Evelyn Wever-Croes: 


GOBIERNO TA FELICITA CASA CUNA 
PROGRESO CU 66 ANA DI EXISTENCIA 


Dia 4 di april, Casa Cuna Progreso (SCCP ) ta celebra 
66 afia di existencia. Gabinete Wever Croes II ta felicita 
Bestuur, Directie y tur empleado di Casa Cuna cu e 
celebracion aki. Stichting Casa Cuna Progreso ta un 
organisacion dinamico cu ta cuida y guia muchanan di 
edad 0 pa 6 (8) afa y tambe mamanan jong den edad 
di 13 te cu 23 aña. 


Prome Minister Evelyn VVever-Croes: “Gobierno y 


Aruba henter ta hopi orguyoso di boso trabou di duna 
hopi amor y dedicacion na cada mucha cu mester di 
un hogar y avvor tambe na mamanan jong cu mester 
di guia. Masha Pabien y sigui cu e bon trabou pa nos 
muchanan. 


Danki pa ta e forsa cu durante 66 afa ta guia nos 
muchanan pa bira ciudadanonan responsabel cu ta 
contribui den tur forma na engrandece nos pais”. 


Cu boso 


66 ANA DI EXISTENCIA 


y danki pa e trabounan bunita cu boso ta haci 
pa brinda nos muchanan un hogar sigur y feliz. 


Gabinete Wever - Croes II 


4 APRIL 

RESPETA NATURALESA Y MEDIO AMBIENTE 
DEN E TEMPORADA DI CAMPAMENTO 


RESPETA Y CUIDA NO 
RECURSONAN NATURA 


Vos accion y decisionnan awe ta determina e manera 
cu nos lo biba den futuro. 


ya 

den e constitucion di Aruba asina naturalesa y nos 
lamanan tambe haya derechonan. A expresa esaki 
durante e conferencia di Awa ultimo di Nacionnan 
Uni. 


Nos beachnan y areanan na costa tin hopi flora y 
fauna cu ta protegi pa e Landbesluit bescherming 
inheemse Flora y Fauna. E ley ta specifica cu ta 
prohibi pa corta algun sorto di mata, como tambe 
mata cierto especie di bestia cu ta importante pa 
conservacion di e ecosistema marino. 

DNM ta recorda un y tur cu e especienan aki ta 
~] protegi pa ley. Ta permiti disfruta di nan, wak nan so 
-| y no purba di gara y tampoco saca nan for di nan 
-| habitat. Entre nan tin turtuga, pisca, manera e gutu y 
+] strea di lama. Apelacion ta bay pa hendenan no saca 


-=| e strea di lama fo'i awa paso esaki ta causa e bestia 


hopi stress innecesario y e por muri. E turtuganan 


Directie Natuur en Milieu (DNM) ta haci apelacion na tur cu 
ta bay campa nanos costanan y tin un vergunning pa esaki, 
pa respeta leynan cu ta mara na cuido di nos naturalesa y 
medio ambiente. E temporada di cual ta permiti pa campa 
e aña aki a cuminsa diadomingo 2 april 2023 entrante 12:00 
di merdia y e ultimo dia di campa ta dia 16 april 2023. DNM 
ta enfatisa cu mester keda respeta nos recursonan natural 
manera mata, bestia y e bida marino den temporada di 
campamento, pa asina garantisa nan existencia. Permiso 
pa campamento ta regula pa Korps Politie Aruba (KPA) y 
tin diferente ley cu ta relata na medio ambiente marino. 
Den e regla y rekisitonan tin specificamente poni kico no 
mag y mayoria tin di haber cu leynan manera Algemene 
Politie Verordening, Landsverordering en Landsbesluit 
Openbare VVateren en Stranden, Ordenansa pa 
Proteccion di Naturalesa y Decreto Nacional Flora y 
Fauna (Natuurbeschermingsverordening y Landsbesluit 
bescherming inheemse flora en fauna). E ultimo ta e ley 
di proteccion di diferente bestia y mata local. Tambe no 
por keda sin menciona e Landsbesluit Parke Marino, 
Landbesluit nieuwe aanwijzing domeingronden als 
natuur reservaat y e Landsbesluit Verbod voor het milieu 
schadelijke producten. Tur e leynan aki ta obtenibel riba 
nos website www.dnmaruba.org. 


Den e ultimo dianan Gobierno di Aruba a haci un yamada 
pa nos cuida e patrimonio di Aruba cu ta nos beachnan. A 
duna hopi atencion na Eagle Beach como cu esaki a haya 
reconocemento internacional. Tanto local como turista ta 
haci uzo di nos beachnan y varios area na costa rond di 
nos isla. Ta keda na un y tur pa culda y respeta e sitionan 
aki specialmente durante temporada di Semana Santa. 
Ministerio di Naturalesa tin e vision pa inclui naturalesa 


tambe hopi biaha ta enfrenta problema ora nan ta bini 
cerca di areanan di landa, ora nan ta subi tera pa 
pone vvebo y luznan ta desorienta nan. Hopi hende no ta 
consciente cu nan actonan ta afecta e especienan aki. 


Si bo ripara cu e bestia ta sufriendo door cu e ta pega den 
un taray, reda, plastic of otro obheto den avva, por yama 
Turtugaruba pa asistencia y conseho. Tambe ta pidi pa 
no duna e bestianan cuminda. E bestianan mes ta busca 
loke ta adecua pa nan come. 


Pa locual ta trata e matanan den cercania di lama den 
e permiso di campamento ta poni pa no kap, corta, y 
tampoco destrui e matanan. Por ehempel nos matanan 
di mangel ta hopi importante pa nos costanan. Matanan 
ta duna sombra, oxigeno, ta sirbi como proteccion pa nos 
costanan. 


Pa locual ta trata desperdicio. Mester tira tur sushedad 
den bari di sushi y no haci uzo di barinan cu ta yen. 

Pa loke ta trata cremanan antisolar cu ta contene 
oxybenzone esaki ta prohibi pa ley. E crema aki ta contene 
oxybenzone cu ta disolve den avva y ta afecta e coralnan 
cu ta conduci na nan degradacion. Esaki ta afecta e bida 
marino y ta impacta negativamente e producto turistico 
marino manera nos beachnan y nos pilar economico. 


No solamente den temporada di Semana Santa, pero 
henter afia mester respeta nos naturalesa y medio 
ambiente p’asina nos mantene su condicion faborabel 
pa por disfruta di dje hopi afia mas. DNM ta desea un 
y tur un dushi temporada di campamento y ta confia cu 
nos hendenan ta responsabel, ta cuida y respeta nos 
recursonan natural. 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 


~- 

